ALAPRAJZ. 107 



és ennek Szerzője nevét az Elölülőnél hónaponként jókor bejelentse , kinek kezéből 

 azokat a' Társaság , folyóiratában a' tudományos jelentések között a' többi tagokkai 

 is i'gy könnyebben közölheti. 



Titoknok. 



A' rendes tagok közül az igazgató, tiszteletbeli és rendes tagok által voksok' 

 többségével választatik a' Titoknok illendő fizetés mellett , kinek hivatalos köteles- 

 ségei lesznek : 



^-''jegyzőkönyvet és a' tudós Társaság egyéb iratait legnagyobb gonddal ösz- 

 veirni , 's a' levéltárba helyheztetni , nem különben a' melléje kirendelt Segédjegy- 

 zőre és leírókra felvigyázni. 



Mind az igazgató , mind a' tudós Társaság nagyobb és kisebb gyűléseiben 

 előterjesztői hivatalt viselni. 



A' tagokkal, valamint más tudós férfiakkal levelezni; a' jutalomkérdésekre 

 beadott feleleteket öszveszedni , 's mind ezeket , mind egyéb a' Társasághoz bekül- 

 dött munkákat az Elölülőnek bemutatni , és a' jegyzőkönyvbe iktatni. 



Hogy pedig á' Titoknok valóban terhes és számos kötelességeinek annál foga- 

 natosabban , 's hívebben megfelelhessen , neki más hivatalt viselni nem szabad. 

 Ugyan az említett okból Segéd jegyző, ki egyszersmind Levéltárnok is, adatik melléje 

 meghatározott bizonyos fizetéssel , kit a' Társaság szabad voksokkal épen ligy 

 választ , mint a' Titoknokot. 



Levelező tagok. 



A' levelező tagok közé azon dicséretes szorgalmú hazafiak választandók , kik 

 hazai nyelven közre bocsátott Írásaik által a' tudományokban, és míivészségekben 

 már nem csekély jártosságot mutattak, ha csak nyomós okokból a' Társaság ezen 

 tisztességre oUyanokat is kinevezni szükségesnek nem tartana , kik még Írásaik 

 által ugyan magokat meg nem különböztették , de a' Társaság haszna' elésegítésére 

 nézve reménységet nyújtanak. Ezek közé tartoznak a' tudós világ különbféle részei- 

 ből lévő férfiak is, kik nevezetes munkáik, de különösen ollyanok által, mellyek 

 a' magyar nemzetet akármi módon érdeklik , elhiresedtek. Számok határozatlan. 

 Azon móddal választatnak pedig a' Társaság' nagyobb gyűléseiben mint a' tisztelet- 

 beli és rendes tagok. 



A' hazabeliek' tiszte: az ő lakhelyek körül kijött magyai; könyveket a' Tár- 

 sasággal minél hamarább megismertetni ; a' szorgalmokra bízottakat legnagyobb 

 gonddal teljesíterú , 's így magokat a' rendes tagok közé számláltatásra méltókká 

 tenni , mivel ezek idővel csak a' levelező rendből választatnak. 



14 * 



